Den populære TV2-serie Nybyggerne nærmer sig sin afslutning, og derfor var der i dag inviteret til åbent hus i de flotte boliger. Men da de godt 5000 seere, der havde skaffet en billet til besøget, så husene, var det ikke helt som de havde forestillet sig hjemme i stuerne. - På fjernsyn får man fornemmelsen af, at det er nogle ret store rum, men når man så står her, så er der egentlig ikke så meget plads, siger Louise Andersen, der var en af de heldige, der fik adgang til at se husene fra TV2-programmet nybyggerne. De mange besøgende fik et indblik i, hvordan boligerne var kommet til at se ud i virkeligheden, og man kunne nærstudere de mange forskellige løsninger og indretningselementer tv-seriens deltagere havde valgt. Se hvordan det så ud da de mange nysgerrige seere var mødt op hos nybyggerne.

Opsummering:
Hele 5000 nysgerrige sjæle besøgte Nybygger-kulissen i Aalborg, og nogle blev noget overraskede over, hvordan de så ud i virkeligheden.